
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 8 

12 Ιανουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πολιτογράφηση ομογενών αλλοδαπών . 1 

Καθορισμός αριθμού και ειδικών προσόντων των μελών 
τωνΤμημάτων, Μονάδων και Τομέων του Εθνικού Συμ¬ 
βουλίου Παιδείας (ΕΣΥΠ) . 2 


Καταβολή αποζημίωση της παρ. 4 του άρθρου 5 του Ν. 
2229/94, όπως αντικαταστάθηκε με το άρθρο 24 του 
Ν. 2300/95, στους υπαλλήλους του Υπουργείου ΠΕ- 
ΧΩΔΕ, της Γενικής Γραμματείας Δημ. Έργων και των 
εποπτευομένων από αυτά Ν.Π.Δ.Δ. και καθορισμός 


των προϋποθέσεων και του τρόπου καταβολής της . 3 

Αποδοχή παραίτησης μέλους Δ.Σ. του ΕΟΜΜΕΧ - Ορι¬ 
σμός νέου μέλους Δ.Σ. του ΕΟΜΜΕΧ . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. Φ. 14734/17097 κ.ά. (1) 

Πολιτογράφηση ομογενών αλλοδαπών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

1. Με την αριθ. πρωτ. Φ. 14734/17097/28.12.95 από¬ 
φαση του Υπουργείου Εσωτερικών, Δημόσιας Διοίκησης και 
Αποκέντρωσης, έγινε δεκτή η από 21.7.1994 αίτηση πολιτο¬ 
γράφησης του ομογενούς αλλοδαπού ΧΑΤΖΗΒΑΣίΛΕΙΟΥ Βα¬ 
σιλείου του Σάββα, για την απόκτηση της Ελληνικής ιθαγέ¬ 
νειας. 

2. Με την αριθ. πρωτ. Φ. 34272/22313/28.12.95 από¬ 
φαση του Υπουργείου Εσωτερικών, Δημόσιας διοίκησης και 
Αποκέντρωσης, έγινε δεκτή η από 23.8.1993 αίτηση πολιτο¬ 
γράφησης της ομογενούς αλλοδαπής ΚΑΡΒΕΛΟΓΛΟΥ Εμιρ- 
ιρσούντα συζ. Κων/νου για την απόκτηση της Ελληνικής ιθα¬ 
γένειας. 

Αθήνα, 28 Δεκεμβρίου 1995 

Ο ΑΝΑΠΛ. ΥΠΟΥΡΓΟΣ 

Γ. ΔΑΣΚΑΛΑΚΗΣ 


Αριθ. Β1/3 (2) 

Καθορισμός αριθμού και ειδικών προσόντων των μελών των 
Τμημάτων, Μονάδων και Τομέων του Εθνικού Συμβουλίου 
Παιδείας (ΕΣΥΠ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόιμη: 

1. Τις διατάξεις της παραγράφου 9 του άρθρου 1 του Ν. 
2327/1995 «Εθνικό Συμβούλιο Παιδείας, ρύθμιση θεμάτων 
έρευνας, παιδείας και μετεκπαίδευσης εκπαιδευτικών και άλ¬ 
λες διατάξεις» (Α' 156). 

2. Τις διατάξεις του άρθρου 29Α του Ν. 1558/1985 όπως 
αυτό προστέθηκε με το άρθρο 27 του Ν. 2081/1992 (Α' 154). 

3. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του κρατικού προϋπολογι¬ 
σμού, αποφασίζουμε: 

Ο αριθμός και τα ειδικά προσόντα των μελών των Τμημά¬ 
των, Μονάδων και Τομέων του Εθνικού Συμβουλίου Παιδείας 
(Ε.Σ,Υ.Π.) καθορίζονται ως εξής: 

Α. Τμήματα και Τομείς 

α) Τμήμα Πρωτοβάθμιας και Δευτεροβάθμιας Εκπαίδευ¬ 
σης: 

Το τμήμα αυτό έχει επτά μέλη, εκ των οποίων τρεις είναι 
καθηγητές ή αναπληρωτές καθηγητές Πανεπιστημίου ή επι¬ 
στήμονες αναγνωρισμένου κύρους, δύο είναι εκπαιδευτικοί 
της πρωτοβάθμιας εκπαίδευσης και δύο είναι εκπαιδευτικοί 
της δευτεροβάθμιας εκπαίδευσης. Όλα τα μέλη του τμήμα¬ 
τος αυτού, πρέπει να είναι επιστήμονες αναγνωρισμένου κύ¬ 
ρους με γνώση και εμπειρία σε θέματα της πρωτοβάθμιας και 
δευτεροβάθμιας εκπαίδευσης και με μεταπτυχιακές σπου¬ 
δές, κατά προτίμηση σε επίπεδο διδακτορικού διπλώματος, 
σε θέματα πρωτοβάθμιας και δευτεροβάθμιας εκπαίδευ¬ 
σης. 

β) Τμήμα Τριτοβάθμιας Εκπαίδευσης. Το τμήμα τριτοβάθ¬ 
μιας εκπαίδευσης αποτελείται από δύο τομείς: 

Τομέα ΑΕΙ και Τομέα ΤΕΙ. 

Κάθε τομέας είναι πενταμελής. Οι επιστήμονες που θα 
πλαισιώσουν τον τομέα ΑΕΙ θα πρέπει να είναι καθηγητές πα¬ 
νεπιστημίων με διεθνή εμπειρία σε θέματα πανεπιστημιακής 
εκπαίδευσης και κατά προτίμηση με εμπειρία σε θέματα διοί¬ 
κησης πανεπιστημιακής εκπαίδευσης. Αντίστοιχα, τα μέλη 
του τομέα ΤΕΙ θα πρέπει να είναι καθηγητές ΤΕΙ και να έχουν 
διεθνή εμπειρία σε θέματα τεχνολογικής εκπαίδευσης και 
κατά προτίμηση διοικητική εμπειρία στα θέματα αυτά. 

Στις συνεδριάσεις του τομέα ΑΕΙ συμμετέχουν και δύο μέλη 
του τομέα ΤΕΙ, τα οποία ορίζονται με απόφαση του Προέδρου 
του ΕΣΥΠ μετά από γνώμη του τομέα ΤΕΙ. Αντίστοιχα, με την 

Ιδια διαδικασία, οτις συνεδριάσεις του τομέα ΤΕΙ ορίζονται και 
συμμετέχουν δύο μέλη του τομέα ΑΕΙ. 

V) Τμήμα απόδημου ελληνισμού και παλιννοστούντων. Το 
τμήμα αυτό έχει πέντε μέλη, επιστήμονες αναγνωρισμένου 
κύρους ή προσωπικότητες με γνώσεις σε θέματα απόδημου 
ελληνισμού και παλιννόστησης που έχουν ζήσει για μεγάλο 
χρονικό διάστημα στο εξωτερικό. Τα μέλη αυτά θα πρέπει να 
έχουν τεκμηριωμένη εμπειρία σε θέματα απόδημου ελληνι¬ 
σμού και παλιννόστησης 

δ) Τμήμα ειδικής αγωγής και ειδικών κοινωνικών ομάδων: 
Το τμήμα αυτό είναι πενταμελές και αποτελείται από επιστή¬ 
μονες αναγνωρισμένου κύρους και εμπειρίας σε θέματα ειδι¬ 
κής αγωγής. 

Β. Μονάδες 

Όλες οι μονάδες του ΕΣΥ Π είναι επταμελείς. Ειδικό¬ 
τερα: 

α) Μονάδα αξιολόγησης και πιστοποίησης: Τα μέλη της μο¬ 
νάδας αυτής πρέπει αν είναι καθηγητές ΑΕΙ ή ΤΕΙ ή αντιστοί¬ 
χων ιδρυμάτων του εξωτερικού ή επιστήμονες αναγνωρισμέ¬ 
νου κύρους με εμπειρία σε θέματα αξιολόγησης και πιστοποί- 
πσης. 

β) Μονάδα αναγνώρισης ισοτιμίας τίτλων σπουδών και με¬ 
ταφοράς διδακτικών πιστωτικών μονάδων: Τα μέλη της μονά- 
δος αυτής είναι καθηγητές πανεπιστημίων ή ΤΕΙ ή επιστήμο¬ 
νες αναγνωρισμένου κύρους με διεθνή εμπειρία και γνώση σε 
θέματα αναγνώρισης και ισοτίμησης τίτλων σπουδών, όπως 
επίσης και μεταφοράς διδακτικών πιστωτικών μονάδων. 

γ) Μονάδα τεκμηρίωσης: Τα μέλη της μονάδας αυτής είναι 
καθηγητές πανεπιστημίου ή ΤΕΙ ή εκπαιδευτικοί ή επιστήμο¬ 
νες αναγνωρισμένου κύρους κατά προτίμηση με γνώσεις στα¬ 
τιστικής, πληροφορικής και διαχείρισης πληροφοριακών συ¬ 
στημάτων. 

δ) Μονάδα χρηματοδότησης της εκπαίδευσης: Τα μέλη της 
μονάδας αυτής είναι καθηγητές ΑΕΙ ή ΤΕΙ ή εκπαιδευτικοί ή 
επιστήμονες αναγνωρισμένου κύρους και διεθνούς εμπειρίας 
με ιδιαίτερες γνώσεις και εμπειρία σε θέματα χρηματοδότη¬ 
σης και διοίκησης της εκπαίδευσης, όπως επίσης σπουδές ή 
προηγούμενη εμπειρία στα οικονομικά και στην εκπαί¬ 
δευση. 

ε) Μονάδα νέων μορφών εκπαίδευσης, κατάρτισης και εκ¬ 
παιδευτικών καινοτομιών: Τα μέλη της μονάδας αυτής είναι 
καθηγητές πανεπιστημίου ή ΤΕΙ ή εκπαιδευτικοί ή επιστήμο¬ 
νες διεθνούς κύρους και εμπειρίας σε θέματα νέων μορφών 
εκπαίδευσης, κατάρτισης και εκπαιδευτικών καινοτομιών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Ιανουαρίου 1996 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

4 - 

Αριθ. Δ16/07/635/Β 

Καταβολή αποζημίωση της παρ. 4 του άρθρου 5 του Ν. 2229/ 

94, όπως αντικαταστάθηκε με το άρθρο 24 του Ν. 2300/ 

95, στους υπαλλήλους του Υπουργείου ΠΕΧΩΔΕ, της Γ ε¬ 
νικής Γραμματείας Δημ. Έργων και των εποπτευομένων 
από αυτά Ν.Π.Δ.Δ. και καθορισμός των προϋποθέσεων και 
του τρόπου καταβολής της. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΑΝΑΠΛΗΡΩΤΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις της παρ. 4 του άρθρου 5 του Ν. 2229/94 
«Τροποποίηση και συμπλήρωση του Ν, 1418/84 και άλλες 


διατάξεις» (ΦΕΚ Α’ 138), όπως αντικαταστάθηκε με το άρθρο 
24 του Ν. 2300/95 - Μεταφορά Συντελεστή Δόμησης και άλ¬ 
λες διατάξεις» (ΦΕΚ Α' 69). 

2) Την ανάγκη αύξησης της παραγωγικότητας των υπηρε¬ 
σιών του ΥΠΕΧΩΔΕ, της Γενικής Γραμματείας Δημ. Έργων 
του ΥΠΕΧΩΔΕ και των εποπτευομένων από αυτά Ν.Π.Δ.Δ,, 
για την άρτια εκτέλεση των έργων από απάψεως τεχνικής, 
λειτουργικής και οικονομικής, μέσα στις συμβατικές προθε¬ 
σμίες και την πλήρη εξασφάλιση των συμφερόντων του Δημο¬ 
σίου. 

3) Η δαπάνη για την εφαρμογή της απόφασης αυτής ορίζε¬ 
ται στο 2% του προϋπολογισμού των πιστώσεων που διατίθε¬ 
νται κατ’ έτος για την εκτέλεση (μελέτη - κατασκευή - συντή¬ 
ρηση) των δημοσίων έργων του ΥΠΕΧΩΔΕ και της Γεν. Γραμ¬ 
ματείας Δημ. Έργων του ΥΠΕΧΩΔΕ, των κάθε μορφής προ¬ 
στίμων που επιβάλλονται από τις υπηρεσίες αυτών, καθώς και 
των πιστώσεων του προϋπολογισμού του Ε.Τ.Ε.Ρ.Π,Σ. 

4. Την αριθ. ΥΠ 123/1994 απόφαση του Πρωθυπουργού 
για τον καθορισμό των αρμοδιοτήτων του Αναπληρωτή 
Υπουργού ΠΕ.ΧΩ.Δ.Ε., αποφασίζουμε: 

1. Εγκρίνουμε την καταβολή ειδικής πρόσθετης υπερωρια- 
κής αποζημίωσης στους μόνιμους και με σχέση εργασίας ιδι¬ 
ωτικού δικαίου αορίστου χρόνου υπαλλήλους όλων των κατη¬ 
γοριών και κλάδων του Υπουργείου ΠΕΧΩΔΕ, της Γενικής 
Γραμματείας Δημ. Έργων του ΥΠΕΧΩΔΕ και των εποπτευο¬ 
μένων από αυτά Ν.Π.Δ.Δ., για αύξηση της παραγωγικότητας 
εντός του κανονικού ωραρίου και παροχή υπηρεσιών πέραν 
του κανονικού ωραρίου, προκειμένου να προωθηθεί το έργο 
των υπηρεσιών και ιδίως η εκτέλεση των έργων (μελέτη - κα¬ 
τασκευή) από απόψεως τεχνικής, λειτουργικής και πλέον οι¬ 
κονομικής μέσα στις συμβατικές προθεσμίες, εξασφαλίζο¬ 
ντας πλήρως τα συμφέροντα του Δημοσίου. 

Ειδικότερα στους υπαλλήλους που ασχολούνται με το σχε¬ 
δίασμά, προγραμματισμό, μελέτες, έργα, προστασία του πε- 
ριβάλοντος, έλεγχο της πολεσδομικής νομοθεσίας, διαχεί¬ 
ριση, προμήθειες, διοικητική - τεχνική και οικονομική υπο¬ 
στήριξη στην εκπόνηση μελετών, κατασκευή και συντήρηση 
έργων, οργάνωση και στε χωση υπηρεσιών, την εκπαίδευση 
των υπαλλήλων, την τήρ. ,η των μητρώων τεχνικών επαγγελ¬ 
μάτων, τον έλεγχο, τη·· εκκαθάριση και ενταλματοποίηση των 
δαπανών και θεώρηση αυτών και γενικά συμβάλλουν στην 
προώθηση του έργου των υπηρεσιών και ιδίως στην εκτέλεση 
των έργων και στην αύξηση της παραγωγικότητας. 

Η αποζημίωση αυτή καταβάλλεται και στο προσωπικό που 
υπηρετεί με τοποθέτηση ή απόσπαση σε υπηρεσίες του 
ΥΠΕΧΩΔΕ και της Γ.Γ.Δ.Ε. του ΥΠΕΧΩΔΕ, εφόσον συμβάλ¬ 
λει στον ανωτέρω σκοπό. 

2. Για την αντιμετώπιση της δαπάνης της ειδικής αυτής 
υπερωριακής αποζημίωσης εγγράφεται κατ’ έτος ειδική πί¬ 
στωση στον τακτικό προϋπολογισμό και στον προϋπολογισμό 
Δημοσίων Επενδύσεων του ΥΠΕΧΩΔΕ και της ΓΓΔΕ καθώς 
και στον προϋπολογισμό του ΕΤΕΡΠΣ, η οποία ορίζεται στο 
2%: 

α) Των κατ’ έτος εγγεγραμμένων πιστώσεων για την εκπό¬ 
νηση των μελετών, την κατασκευή και συντήρηση των έργων 
και των απαλλοτριώσεων μέσω του Τακτικού Προϋπολογι¬ 
σμού και των εσόδων που εισπράττονται από την επιβολή 
οιουδήποτε προστίμου, 

Η εγγραφή του ποσού των προστίμων γίνεται στο τέλος 
κάθε ημερολογιακού έτους, ύστερα από πρόταση του αρμό¬ 
διου οργάνου που παρακολουθεί την είσπραξη. 

β) Των κατ’ έτος εγγεγραμμένων πιστώσεων για την εκπό¬ 
νηση των μελετών, την κατασκευή και συντήρηση των έργων 
μέσω του Προγράμματος Δημοσίων Επενδύσεων του ΥΠΕ¬ 
ΧΩΔΕ και της ΓΓΔΕ. 

γ) Του συνόλου των πιστώσεων του προϋπολογισμού του 
ΕΤΕΡΠΣ. 

3. Το προϊόν του ανωτέρω ποσοστού μεταφέρεται από τις 

εγγεγραμμένες για το σκοπό αυτό πιστώσεις του Προγράμμα¬ 
τος Δημ. Επενδύσεων και του ΕΤΕΡΠΣ, με απόφαση του 
Υπουργού ΠΕΧΩΔΕ ή του εξουσιοδοτημένου προς τούτο ορ¬ 
γάνου, κάθε δίμηνο και κατά το 1 /6 των πιστώσεων αυτών, σε 
ειδικό έντοκο λογαριασμό τράπεζας που λειτουργεί νόμιμα 
στην Ελλάδα και έχει επιλεγεί με σχετικό διαγωνισμό. Η δα¬ 
πάνη αυτή θα τακτοποιείται με συμψηφιστικά χρηματικά 
εντάλματα που εκδίδονται από την Υ.Ε.Ε. και το ΕΤΕΡΠΣ, με 
την υποβολή των σχετικών δικαιολογητικών. 

Στον ειδικό αυτό έντοκο λογαριασμό μεταφέρονται επίσης 
κάθε δίμηνο, με τακτικά χρηματικά εντάλματα και κατά το 
1 /6, οι πιστώσεις που εγγράφονται για τον ίδιο σκοπό στον 
τακτικό προϋπολογισμό, ύστερα από πρόταση της Δ/νσης Οι¬ 
κονομικών Υποθέσεων & Προμηθειών (Δ18) της Γ.Γ.Δ.Ε. του 
ΥΠΕΧΩΔΕ. 

Το ποσό που προκύπτει από το ποσοστό των οποιωνδήποτε 
επιβαλλόμενων προστίμων, μεταφέρεται αμέσως μετά την 
εγγραφή, εφ' άπαξ, με τακτικό χρηματικό ένταλμα, ύστερα 
από πρόταση της αρμόδιας κατά περίπτωση Διεύθυνσης. 

Ειδικά για το έτος 1995, στον προϋπολογισμό του ΕΤΕΡΠΣ 
θα γίνει σχετική τροποποίηση, ώστε να προβλεφθεί η δαπάνη 
σε ειδικό κ.α.ε. 

4. Η αποζημίωση θα παρέχεται για αύξηση της παραγωγικό¬ 
τητας εντός του κανονικού ωραρίου και παροχή υπηρεσιών 
πέραν του κανονικού ωραρίου και μέχρι 22 ώρες το μήνα και 
για τον υπολογισμό αυτής θα λαμβάνεται το ωρομίσθιο που 
προκύπτει από τον τύπο: 

π ■ σ 

Α =- : 7,5 

22 

όπου: π είναι ένα σταθερό ποσό που προκύπτει από το 
άθροισμα του μέσου όρου των μισθών που αντιστοιχούν στο 
εισαγωγικό μισθολογικό κλιμάκιο της κατηγορίας ΥΕ του Ν. 

1505/84 (28ο) και στο καταληκτικό μισθολογικό κλιμάκιο της 
κατηγορίας ΠΕ (Ιο) με το μέσο όρο του κατώτερου και του 
ανώτερου επιδόματος χρόνου υπηρεσίας (4% στο εισαγωγικό 
κλιμάκιο και 60% στο καταληκτικό μισθολογικό κλιμάκιο) και 
σ ο συντελεστής, ο οποίος καθορίζεται, με βάση το ανωτέρω 
ποσό, κατά κατηγορίες, ως εξής: 
ί) Για τους Προϊσταμένους Γενικών Δ/νσεων: 9,89 
ίί) Για τους Προϊσταμέννους Δ/νσεων: 8,72 
ίϋ) Για τους Προϊσταμένους Τμημάτων: 8,13 
ίν) Για τους λοιπούς υπαλλήλους κατηγορίας ΠΕ: 7,62 
ν) Για τους υπαλλήλους κατηγορίας ΤΕ: 6,79 
νί) Για τους υπαλλήλους κατηγορίας ΔΕ: 5,67 
νϋ) Για τους υπαλλήλους κατηγορίας ΥΕ: 4,53 
Το μηνιαίο ποσό που προκύπτει κατά κατηγορία, σύμφωνα 
με τον ανωτέρω τύπο, στρογγυλοποιείται στην επόμενη δε¬ 
κάδα. 

Ο ως άνω κατά κατηγορία συντελεστής δύναται να αυξάνε¬ 
ται ή να μειούται με το Ιδιο ποσοστό για όλες τις κατηγορίες, 
με απόφαση των Υπουργών Οικονομικών και ΥΠΕΧΩΔΕ, ανά¬ 
λογα με το προς διάθεση ποσό που έχει συγκεντρωθεί στον 
ειδικό έντοκο λογαριασμό και με την προϋπόθεση ότι, σε κα¬ 
μία περίπτωση, δεν θα προκαλείται υπέρβαση του προς διά¬ 
θεση ποσού. 

5. Απαραίτητη προϋπόθεση για την καταβολή της αποζημί¬ 
ωσης αυτής είναι η συμβολή στην προώθηση του έργου των 
υπηρεσιών και η παροχή πρόοθετης εργασίας, η οποία θα 
ανατίθεται στους υπαλλήλους κάθε οργανικής μονάδας από 
τον προϊσταμένο αυτής, ο οποίος έχει και την ευθύνη για την 
επίτευξη του ανωτέρω σκοπού και την αύξηση της παραγωγι¬ 
κότητας της υπηρεσίας της οποίας προΐσταται, αφού λάβει 
υπόψη του την επαγγελματική ικανότητα, τη δυνατότητα ανά¬ 
ληψης πρωτοβουλιών, την οργανωτικότητα, το ζήλο και την 
προθυμία στην εκτέλεση των καθηκόντων, την τήρηση του 
ωραρίου και την παροχή υπηρεσιών πέραν του ωραρίου κα¬ 
θώς και την εκδήλωση ενδιαφέροντος για την προώθηση και 


αποτελεσματική διεκπεραίωση του έργου των υπηρεσιών και 
γενικά την ευχέρεια και ικανότητα ανταπόκρισης οτα αντιθέ- 
μενα καθήκοντα κάθε υπαλλήλου, από απόψεως ποιοτικής 
και ποσοτικής απόδοσης. Το πρόσθετο αυτό έργο θα ανατί¬ 
θεται με έγγραφη απόφασή του με την οποία θα προσδιορίζο¬ 
νται οι στόχοι, ο τρόπος και ο χρόνος παροχής του, οι συμμε¬ 
τέχοντας σ’ αυτό, σύμφωνα με τα ανωτέρω, υπάλληλοι καθώς 
και κάθε άλλη αναγκαία λεπτομέρεια, ανάλογα με τις ιδιαιτε¬ 
ρότητες της κάθε υπηρεσίας, Η απόφαση αυτή, της οποίας 
θα λαμβάνουν γνώση ενυπόγραφα όλοι οι υπάλληλοι, θα πα¬ 
ραμένει στο αρχείο της υπηρεσίας ώστε να είναι εφικτός ο 
έλεγχος τόσο της ανάθεσης πρόσθετου έργου, όσο και της 
περάτωσής του, θα αναφέρεται δε στο σύνολο των υπαλλή¬ 
λων της κάθε οργανικής μονάδας που συμμετέχουν σ’ αυτό 
και θα εκδίδεται κατά τακτικά χρονικά διαστήματα (π.χ. δί- 
μηνο, τετράμηνο, εξάμηνο κ.λπ.), προκείμένου να καθίσταται 
ευχερής ο επαναπροσδιορισμός του πρόσθετου έργου, που 
πρέπει να παραχθεί, ανάλογα με την επίτευξη του επιθυμη¬ 
τού κάθε φορά στόχου καθώς και των λοιπών λεπτομε¬ 
ρειών. 

Η συμμετοχή του υπαλλήλου στην πρόσθετη εργασία εξαρ- 
τάται και από την όλη απόδοση του κατά το κανονικό ωράριο 
και τη δυνατότητα και προθυμία του να συμβάλει στην αύξηση 
της παραγωγικότητας. 

Η αποζημίωση αυτή καλύπτει και την αποζημίωση για πα¬ 
ροχή υπηρεσιών πέραν του κανονικού ωραρίου και μέχρι μία 
ώρα ημερησίως. 

6. Η παροχή της πρόσθετης εργασίας θα πιστοποιείται με 
πράξη του προϊσταμένου της οργανικής μονάδας στην κατά¬ 
σταση πληρωμής, στην οποία θα συμπράττουν και οι προϊστά¬ 
μενοι των υποκείμενων οργανικών μονάδων (τμηματάρχες), οι 
οποίοι έχουν επίσης την ευθύνη, κατά το λόγο της αρμοδιότη- 
τάς τους, για την παροχή της πρόσθετης αυτής εργασίας. 

Γ ια τους Προϊσταμένους Γ ενικών Δ/νσεων συντάσσεται κα¬ 
τάσταση πληρωμής για πρόσθετη υπερωριακή εργασία με μέ¬ 
ριμνα της Δ/νσης Διοικητικού της ΓΓΔΕ/ΥΠΕΧΩΔΕ και θα 
υπογράφεται από τον Προϊσταμένο της Γ ενικής Διεύθυνσης 
Διοίκησης και Προγράμματος της ΓΓΔΕ. 

Γ ια το ομοιόμορφο της βεβαίωσης η πράξη αυτή θα έχει ως 
εξής: 

«Βεβαιώνεται άτι οι περιλαμβανόμενοι στην κατάσταση 
διεκπεραίωσαν το πρόσθετο έργο που τους έχει ανατεθεί με 

την απόφασή μας.και που ανταποκρίνεται (ποσοτικά, 

ποιοτικά) στις ώρες της πρόσθετης απασχόλησης που σημει¬ 
ώνονται απέναντι στο όνομα εκάστου. 

7, Την ανωτέρω αποζημίωση δεν δικαιούνται; 

α) Οι υπάλληλοι του Υπουργείου ΠΕΧΩΔΕ, της Γενικής 
Γραμματεΐας Δημ. Έργων/ΥΠΕΧΩΔΕ και των εποπτευομέ- 
νων από αυτά Ν.Π.Δ.Δ. που είναι αποσπασμένοι σε άλλα 
υπουργεία ή Ν.Π.Δ.Δ. άλλου Υπουργείου κ.λπ., πλην των 
αποσπασμένων στην Υπηρεσία Εντελλομένων Εξόδων και 
στο Ταμείο Αρωγής του ΥΠΕΧΩΔΕ, οι οποίοι αποδεδειγμένα 
συμβάλλουν στην προώθηση του έργου του ΥΠΕΧΩΔΕ, της 
Γ.Γ.Δ.Ε. και των εποπτευομένων από αυτά Ν.Π.Δ.Δ. 

Ειδικά για τους υπαλλήλους του ΥΠΕΧΩΔΕ, της ΓΓΔΕ και 
των ΝΠΔΔ, που είναι αυτοδίκαια αποσπασμένοι στις νεοσυ- 
σταθείσες υπηρεσίες των Νομαρχιακών Αυτοδιοικήσεων, 
σύμφωνα με τις διατάξεις του Ν. 2218/94, όπως τροποποιή¬ 
θηκε και ισχύει, καταβάλλεται η αποζημίωση, για το έτος 
1995, με τις προϋποθέσεις και εφαρμοζομένης της διαδικα¬ 
σίας της παρούσας. 

β) Οι υπάλληλοι των ΕΥΔΕ που συστήθηκαν ή συοτήνονται 
κατά το άρθρο 5 του Ν. 679/77 και οι Επιθεωρητές Δημοσίων 
Έργων, εφόσον λαμβάνουν την πρόσθετη αμοιβή που προ- 
βλέπεται στην παρ. 3 του άρθρου 8 του ανωτέρω νόμου, η 
οποία προστέθηκε με την παρ. 2 του άρθρου 5 του Ν. 2229/ 
94. 

γ) Οι υπάλληλοι που για οιονδήποτε λόγο βρίσκονται εκτός 
υπηρεσίας (λόγω αναρρωτικής ή εκπαιδευτικής άδειας κ.λπ.) 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


καθ' όλο το χρονικό διάστημα της πρόσθετης απασχόλησης, 
πλην της περίπτωσης απουσίας λόγω κανονικής άδειας. 

δ) Όσοι υπηρετούν με σχέση έμμισθης εντολής, ανεξάρ¬ 
τητα από τις υπηρεσίες που προσφέρουν. 

8. Η πληρωμή της εν λόγω αποζημίωσης θα γίνεται κάθε δί- 
μηνο με ειδικές καταστάσεις μέσω υπολόγων, που ορίζονται, 
ανάλογα με τις ανάγκες και τη διάρθρωση των υπηρεσιών, με 
απόφαση του Προϊσταμένου της Γενικής Διεύθυνσης Διοίκη¬ 
σης και Προγράμματος της ΓΓΔΕ, από πιστώσεις του ειδικού 
έντοκου λογαριασμού. 

Οι καταστάσεις αυτές θα συντάσσονται για κάθε υπηρεσία 
(Κεντρική - Περιφερειακή) από το Μηχανογραφικό Κέντρο 
του Υπουργείου ή με άλλο πρόσφορο μέσο, κατά την κρίση 
της αρμόδιας υπηρεσίας και θα αποστέλλονται στους υπολό¬ 
γους, μέσως της Δ/νσης Οικονομικών Υποθέσεων και Προμη¬ 
θειών (Δ18) της Γ.Γ.Δ.Ε., στην οποία ανατίθεται και ο συντο¬ 
νισμός του όλου έργου. 

Οι υπόλογοι, μετά τον έλεεγχο, θα μεριμνούν για την υπο¬ 
γραφή των καταστάσεων από τους αρμόδιους προϊσταμέ¬ 
νους, σύμφωνα με τα διαλαμβανόμενα στην παρ. 8 και θα εκ¬ 
δίδουν επιταγή για την εξόφληση της κάθε κατάστασης χωρι¬ 
στά. Η επιταγή θα υπογράφεται και από τον προϊστάμενο της 
κάθε υπηρεσίας. Μετά την εξόφληση, η κατάσταση, με φω¬ 
τοτυπία της επιταγής, θα διαβιβάζεται στη Δ/νση Δ18 για 
έλεγχο. 

Η Δ/νση Δ18 θα τις αποστέλλει στην Υπηρεσία Εντελλομέ- 
νων Εξόδων του ΥΠΕΧΩΔΕ και η οποία στη συνέχεια θα τις 
αποστέλλει στο Μονομελές Κλιμάκιο του Ελεγκτικού Συνε¬ 
δρίου στο ΥΠΕΧΩΔΕ, με διαβιβαστικό που θα κοινοποιείται 
στον υπόλογο για την απαλλαγή του. 

9.0 Προϊστάμενος της Γενικής Δ/νσης Διοίκησης και Προ¬ 
γράμματος της ΓΓΔΕ αναπληρούται, για την εφαρμογή της 
παρούσας, από τον Προϊστάμενο της Δ/νσης Οικονομικών 
Υποθέσεων και Προμηθειών της ΓΓ ΔΕ. 

10. Η ειδική αυτή αποζημίωση καταβάλλεται ανεξάρτητα 
από κάθε άλλη υπερωριακή αποζημίωση πέραν των 22 ωρών 
ή άλλη αποζημίωση και υπόκειται σε όλες τις κρατήσεις και 

φόρο των αποζημιώσεων. 

Η ισχύς της απόφασης αυτής αρχίζει από 1.1.1995, για 
τους υπαλλήλους του ΥΠΕΧΩΔΕ, της ΓΓ ΔΕ και για τους απο¬ 
σπασμένους σ' αυτά καθώς και για τους υπαλλήλους του 
ΥΠΕΧΩΔΕ και της ΓΓΔΕ που είναι αποσπασμένοι στον ΟΑΣΠ, 
ΤΕΟ, ΥΕΕ και στις Νομαρχιακές Αυτοδιοικήσεις Ν. 2229/94 
και από 12.4.95 για τους υπαλλήλους των ΝΠΔΔ (Ν. 2300/ 
95). 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 10 Αυγοϋστου 1995 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΟΝ 

ΑΛ. ΠΑΠΑΔΟΠΟΥΛΟΣ ΚΩΝ. ΛΑΛΙΩΤΗΣ 

Ο ΑΝΑΠΛΗΡΩΤΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΝ. ΓΕΙΤΟΝΑΣ 


Αριθ. 21295/1605 (4) 

Αποδοχή παραίτησης μέλους Δ.Σ. του ΕΟΜΜΕΧ - Ορισμός 
νέου μέλους Δ.Σ. του ΕΟΜΜΕΧ. 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Εχοντας υπόιμη: 

1. Τις διατάξεις: 

α) Των άρθρων 23 παρ. 1 και 27 παρ. 3 του Ν. 1558/85 


«Κυβέρνηση και Κυβερνητικά όργανα» (ΦΕΚ 137/Α/ 
26.7.85). 

β) Του άρθρου 1 παρ. 2 εδαφ. γ του Π.Δ. 229/86 «Σύσταση 
και οργάνωση της Γ.ΓΒ.»(ΦΕΚ 96/Α/16.7.86) του άρθρου 
46 του Π.Δ. 396/89 «Οργανισμός της Γ.Γ.Β.» (ΦΕΚ 172/Α/ 
16 6 89) και του Π.Δ. 189/85 «Συμπλήρωση και τροποποίηση 
διατάξεων του Π.Δ. 396/89» (ΦΕΚ 99/Α/31.5.95). 

γ) Του άρθρου 4 παρ. 2 του Ν. 707/77 «Περί ενοποιήσεως 
του Εθνικού Οργανισμού Ελληνικής Χειροτεχνίας (ΕΟΕΧ) και 
του Κέντρου Βιοτεχνικής Αναπτύξεως (ΚΕΒΑ)» (ΦΕΚ 273/Α/ 
21.9.77) και του άρθρου 3 του Ν. 1472/84 «Συμπλήρωση, 
τροποποίηση και κατάργηση διατάξεων του ιδρυτικού Νόμου 
του ΕΟΜΜΕΧ και άλλες διατάξεις» (ΦΕΚ 112/Α/6.8.84) 
δ) Των παρ. 2ε και 3 της 1154/88 Κ.Υ.Α. «Εξαίρεση δημοσίων 
επιχειρήσεων και οργανισμών από εφαρμογή κανόνων δημόσιου 
τομέα» (ΦΕΚ 256/Β/2.5.88), όπως αντικαταστάθηκε με τις πα¬ 
ραγράφους 5 και 7 της 2334/89 Κ.Υ.Α. «Τροποποίηση της 
ΚΥΑ 1154/13.4.88» (ΦΕΚ 416/Β/31.5.89). 

ε) Του άρθρου 51 του Ν. 1892/90 (ΦΕΚ 101 /Α/31.7.90), 
με το οποίο έγινε επαναοριοθέτηρη του δημόσιου τομέα και 
του άρθρου 4 παρ. 6 του Ν. 1943/91 (ΦΕΚ 50/Α/ 
11.4.94). 

2. Τη Δ.Κ. 29588/84 απόφαση του Αναπληρωτή Υπουργού 
Εθνικής Οικονομίας «Επιλογή εκπροσώπων διαφόρων φο¬ 
ρέων για διορισμό μελών Δ.Σ. ΕΟΜΜΕΧ (ΦΕΚ 805/Β/ 
13.11.84), όπως τροποποιήθηκε με την Οικ. Β.2716/119/ 
5.2.88 απόφαση του Αναπληρωτή Υπουργού Β.Ε.Τ. (ΦΕΚ 
70/Β/8.2.88). 

3 Την Οικ. Β. 18974/2279/3.10.90 κοινή απόφαση του 
Υπουργού Προεδρίας της Κυβέρνησης και του Υφυπουργού 
Β.Ε.Τ. «Διεύρυνση συγκροτήσεως του Δ.Σ. του ΕΟΜΜΕΧ» 

(ΦΕΚ 664/Β/22.10.90). . 

4. Την 6245/25.4.94 απόφαση του Υφυπουργού Β.Ε.Τ. 
«Ορισμός Διοικητικού Συμβουλίου του ΕΟΜΜΕΧ» (ΦΕΚ 320/ 
Β/26.4,94), με την οποία ορίστηκε μέλος του Δ.Σ. του ΕΟΜ¬ 
ΜΕΧ ο Ιωάννης Πάγγειος. 

5. Το Οικ, Β.7095/9.5.94 έγγραφό μας «Διορθώσεις σφαλ¬ 
μάτων στην 6245/25.4.94 απόφαση του Υφυπουργού 
Β.Ε.Τ.» (ΦΕΚ 382/Β/24.5.94). 

6 Την από 9,11.95 έγγραφη παραίτηση του Ιωάννη Πάγ- 
γειου από θέση μέλους του Διοικητικού συμβουλίου του 
ΕΟΜΜΕΧ και το από 10.11.95 έγγραφο του Προέδρου και 
Διευθύνοντα Συμβούλου του ΕΟΜΜΕΧ, με το οποίο μας δια¬ 
βιβάστηκε η εν λόγω παραίτηση. 

7. Τη Δ15/Φ 19/19143/22.9.95 κοινή απόφαση του Πρω¬ 
θυπουργού και του Υπουργού Β.Ε.Τ. «Ανάθεση αρμοδιοτή¬ 
των στον Υφυπουργό Β.Ε.Τ. Κων/νο Βρεττό» (ΦΕΚ 821/Β/ 
25.9.95), αποφασίζουμε: 

1) Αποδεχόμαστε την ως άνω παραίτηση του Ιωάννη Πάγ- 
γειου από θέση μέλους του Διοικητικού Συμβουλίου του 
ΕΟΜΜΕΧ. 

2) Ορίζουμε μέλος του Διοικητικού Συμβουλίου του ΕΟΜ¬ 
ΜΕΧ, στην παραπάνω κενωθείσα θέση το Νικήτα Γκίκα. 

3) Η θητεία του Νικήτα Γκίκα ως μέλους του εν λόγω Διοι¬ 
κητικού Συμβουλίου λήγει στις 26.4.97, ημερομηνία λήξης 
της θητείας των μελών του Δ.Σ. του ΕΟΜΜΕΧ. 

4) Δεν επιτρέπεται η συμμετοχή του παραπάνω μέλους σε 
περισσότερα από τέσσερα συλλογικά όργανα, σύμφωνα με 
τις διατάξεις της παραγράφου 5 της 2334/89 Κ.Υ.Α. (ΦΕΚ 
416/Β/31.5.89), 

Η απόφαση αυτή να δημοσίευα! στην Εφημερίδα της κυ- 
βερνήσεως. 

Αθήνα, 2 Ιανουαρίου 1998 

Ο ΥΦΥΠΟΥΡΓΟΣ 

ΚΩΝ/ΝΟΣ ΒΡΕΤΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



